Z A P I S N I K

Sa sjednice Vijeća roditelja održane 20.11.2019. godine u 18,00 sati. Sjednici je prisutno 15. roditelja, ravnateljica, tajnica i koordinatorica za državnu maturu Tihana Hrastinski Borčić.

Za sjednicu je predložen i prihvaćen slijedeći

D n e v n i r e d :

1. Analiza aktivnosti Srednje škole Zabok u 1. kvartalu

2. Državna matura

3. Izvješće o osiguranju učenika

4. Razno.

Ravnateljica pozdravlja sve prisutne roditelje i predstavlja novu koordinatoricu za državnu maturu Tihanu Hrastinski Borčić.

Točka 1.

Ravnateljica je obavijestila roditelje o aktivnostima koje su se odvijale bez obzira na ovaj neobičan početak školske godine. Škola je sudjelovala u brojnim aktivnostima od kojih je istaknula obilježavanje značajnih datuma, sudjelovanje na manifestaciji K.Š. Gjalski. Sudjelovala je na natjecanju u Bratislavi gdje je osvojila četiri nagrade od pet disciplina, na Interslastu,sportskim natjecanjima, a sve ovo je popraćeno na našoj Internet stranici.

Točka 2.

Nova ispitna koordinatorica Tihana Hrastinski Borčić obavijestila je roditelje o načinima i rokovima polaganja državne mature u ovoj školskoj godini. Obavijestila ih je da će ona biti na raspolaganju učenicima i roditeljima četvrtkom od 12 – 15 sati u prostoriji knjižnice škole a osobno će prisustvovati razrednim vijećima svim četverogodišnjih razreda.

Ravnateljica je naglasila roditeljima da učenici dobro razmisle koje će izborne predmete odabrati. Pripreme za višu razinu mature iz matematike i hrvatskog jezika počet će u drugom polugodištu i vremenik je prilagođen rasporedu sati i prijevozu učenika.

Točka 3.

Ravnateljica je informirala roditelje da ove školske godine ima novosti u načinu plaćanja osiguranja za učenike. Osiguravajuća kuća će poslati uplatnice na adrese svih učenika koji su se upisali na tabelu koja je poslana na adresu osiguranja.

Točka 4.

Ravnateljica je obavijestila roditelje da ima napretka u projektu izgradnje RKC-a. Prihvaćena je prijava na prvi dio natječaja EU za izgradnju i dogradnju Centra te da se čeka poziv na potpisivanje ugovora, a drugi dio natječaja je otvoren do 29.11. Nakon potpisivanja ugovora znat će se rokovi i mjesta preseljenja. Ove školske godine imali smo probleme oko popunjavanja radnog mjesta nastavnika matematike. Na dva roka raspisanog natječaja nitko se nije javio i zamjena je organizirana na način da se stručno popuni u skladu s mogućnostima. Informacije o štrajku i nadoknadama još nemamo jer štrajk još nije završio. Nastavnicima koji rade organizirana je nastava u razrednim odjelima kojima oni predaju.

Š. Š. (2.Eb) je postavio pitanje da li su učenici dužni dolaziti na nastavu koja je organizirana jer se desilo da je njegovo dijete jedino bilo prisutno

Ravnateljica je izjavila da su učenici dužni dolaziti ali ona ne može utjecati na odluke roditelja.

K. T. (2. HTT) smatra da djeca nisu štrajkala i nije fer da oni moraju nadoknaditi nastavu te da im se skraćuju praznici ili moraju dolaziti subotom

Ravnateljica je naglasila da ona ne odlučuje o tome.

Sjednica je završena u 18,40 sati.

ZAPISNIČARKA: PREDSJEDNICA VIJEĆA RODITELJA:

Marijana Franc, bacc. Karmela Šamec